อินเดียริเริ่มโครงการ ลดจำนวนเด็กขอทานทั่วประเทศ
ตั้งแต่ภาพยนตร์รางวัลออสการ์ Slumdog Millionaire ออกฉาย เรื่องของเด็กสลัมและเด็กขอทานในนครมุมไบ จึงเป็นที่สนใจของคนทั่วโลกมากขึ้น
ส่งผลให้เวลานี้กระทรวงสวัสดิการสังคมอินเดียจึงได้ริเริ่มโครงการลดจำนวนเด็กขอทานทั่วประเทศ ตามถนนและสี่แยกต่างๆ ในกรุงนิวเดลลีจะสามารถพบเห็นเด็กๆ อินเดียจำนวนมากเดินขอทานตามรถที่ติดอยู่ตรงสี่แยกบางคนเคาะกระจกรถแล้วส่งสายตาวิงวอนบางคนก็ชี้ชวนให้ดูเด็กทารกแบเบาะที่ตนอุ้มอยู่เด็กเหล่านั้นหลายคนมาจากชนบทห่างไกลและบางคนพ่อแม่ก็เป็นผู้พาเข้ามาขอทานในเมืองใหญ่ คาดว่าปัจจุบันมีขอทานทั้งหมดราว58,000 คนในนิวเดลลี ซึ่งส่วนใหญ่เป็นเด็ก เด็กผู้หญิงอินเดียผู้หนึ่งเดินขอทานมาหลายปีแล้วเธอเล่าให้ฟังเป็นภาษาฮินดูว่า พวกเธอไม่มีบ้าน พวกตำรวจพยายามไล่เด็กๆ ออกไปและยึดข้าวของของพวกเธอเธอคิดว่าตำรวจคงอยากให้นิวเดลลีเป็นเหมือนอเมริกา แม้การขอทานจะเป็นเรื่องผิดกฎหมายในอินเดียแต่ จนท.ตำรวจบางคนก็เอาหูไปนาเอาตาไปไร่ปล่อยให้เด็กๆเหล่านั้นเดินขอทานกันอยู่ทั่วไปในขณะที่บรรดาคนขับรถที่ยื่นเงินให้เด็กและทำให้การจราจรติดขัดก็อาจถูกปรับเงินได้เช่นกัน อย่างไรก็ตามขณะนี้กระทรวงสวัสดิการสังคมอินเดียได้เริ่มโครงการลดจำนวนเด็กขอทานโดยให้ประชาชนในกรุงนิวเดลลี ช่วยโทรศัพท์ไปที่หมายเลขด่วน 1098เมื่อพบเห็นเด็กๆเดินขอทานอยู่ที่ไหนก็ตาม ทางปลายสายจะมีจนท.คอยจดข้อมูลต่างๆที่มีผู้แจ้งไว้ตลอด 24 ชม. นอกจากรายงานเด็กขอทานแล้วที่ศูนย์ยังรับแจ้งเรื่องเด็กที่ถูกทอดทิ้ง เด็กที่อยู่ในอันตราย และการใช้แรงงานเด็กอย่างผิดกฎหมาย คุณ Kajol Menon ประธานบริหารของศูนย์รับแจ้งที่มีอยู่5 แห่งในกรุงนิวเดลลี บอกว่าที่ผ่านมาโครงการนี้ยังไม่ประสบความสำเร็จในการชักจูงประชาชนเท่าที่ควรช่วงครึ่งเดือนแรกของเดือนกุมภาพันธ์ มีผู้โทรเข้ามาแจ้งเรื่องเด็กขอทานเพียง 2ราย และทางรัฐบาลอินเดียเองก็ไม่มีคำแนะนำที่ชัดเจนว่า ควรทำอย่างไรกับเด็กเหล่านั้น คุณ Menon บอกว่าไม่ใช่แค่มีคนโทรศัพท์มาแจ้งแล้วปัญหาจะหายไปแต่จะยังคงอยู่ในที่อื่นๆ ในขณะที่คุณ Predeep Naryanan หัวหน้านักวิจัยที่สถาบันPraxis กล่าวว่าหากผู้ที่โทรศัพท์เข้ามาแจ้งยังคงพบเห็นเด็กคนเดิม เดินขอทานอยู่ที่เดิมทุกวัน โครงการนี้ก็ถือว่าล้มเหลว นักวิจัยผู้นี้คิดว่า หมายเลขด่วน 1098จะไม่ช่วยอะไร เพราะสิ่งสำคัญคือ จนท.ตำรวจที่รับผิดชอบในการควบคุมดูแลเด็กๆ ขอทานเหล่านั้นอย่างไรก็ตาม เด็กคนนี้บอกกับ VOA ว่า แค่เธอเห็นตำรวจเธอก็วิ่งหนีไปไกลแล้ว เพราะตำรวจมักจะมาไล่พวกเธอไปที่อื่น เด็กขอทานในกรุงนิวเดลลีนั้นส่วนใหญ่จะเป็นอิสระ ไม่ขึ้นกับกลุ่มหรือแก๊งค์มาเฟียดังปรากฎอยู่ในภาพยนตร์เรื่องSlumdogMillionaire ดูเหมือนหลายคนจะเดินขอทานทุกวัน เพียงแค่ให้หาเงินได้พอค่าอาหารมื้อต่อไปช่วงเวลาที่เหลือก็คือวิ่งเล่นกันเหมือนกับเด็กๆ ทุกคนในโลก